पाएं अपने शहर की ताज़ा ख़बरें और फ्री ई-पेपरडाउनलोड करें
मोतिहारी के सुगौली में कोरोना संक्रमण के बढ़ते मामलों को देखकर सप्ताह में दो दिन गैरजरूरी चीजों की दुकानें नहीं खोलनी हैं। इसके बावजूद लोग मानने को तैयार नहीं हैं। अब सुगौली में ऐसी दुकानों को सील करने की नौबत आ गई है। कोरोना गाइडलाइंस का उलंघन करने को लेकर पुलिस ने शनिवार को सुगौली में तीन दुकानों को सील कर दिया है। जिलाधिकारी के निर्देशानुसार शनिवार और रविवार को जरूरतमंद दुकान छोड़कर अन्य दुकानें बंद करने का निर्देश जारी किया गया है, लेकिन कुछ दुकानदारों द्वारा कोरोना गाइडलाइन का उल्लंघन किया जा रहा था, जिसको लेकर स्थानीय पुलिस प्रशासन ने सख्ती अख्तियार अपनाते हुए नगर के मुख्य बजार स्थित तीन दुकानों को सील किया।
जिला प्रशासन ने जारी किए हैं रोस्टर
जिला प्रशासन द्वारा जारी किए गए रोस्टर व कोरोना गाइडलाइंस का पालन कराने को लेकर स्थानीय प्रशासन अब चौकन्ना हो गई है। इसको लेकर पुलिस गश्त अभियान तेज कर दी है। गाइडलाइंस का उलंघन करने वाले के खिलाफ पुलिस द्वारा जुर्माना सहित कानूनी करवाई शुरू कर दी गई है। थानाध्यक्ष विवेक जायसवाल के नेतृत्व में शनिवार को नगर के मुख्य बजार सुगौली में सघन जांच अभियान चलाया जा रहा था, जिस दौरान पुलिस ने दो कपड़ा दुकान और एक जेवर दुकान को सील किया। हालांकि पुलिस को देख दुकानदार फरार हो गए, जिसके बाद पुलिस तीनों दुकान को सील कर आगे की कार्रवाई में जूटी है।
दुकानदारों पर होगी FIR
थानाध्यक्ष विवेक जायसवाल ने बताया कि जिला प्रशासन के आदेश की अवहेलना कर कुछ लोग अपनी दुकान चला रहे थे, जिसको लेकर तीन दुकानों को सील किया गया है। इन दुकानदारों के विरुद्व प्राथमिकी दर्ज कर आगे की कार्रवाई की जाएगी। उन्होंने कहा कि कोरोना गाइडलाइंस का उलंघन करने वालों के खिलाफ सख्त करवाई की जाएगी।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva zho_Hant eng_Latn